賈銓 (永樂進士)

賈銓，字秉鈞，直隸邯鄲縣人。明朝官吏、進士出身。

生平
永樂二十二年（1424年），中進士。宣德四年（1429年），授禮科給事中《明史》（卷159）：“賈銓，字秉鈞，邯鄣人。永樂末進士。宣德四年授禮科給事中，數有參駁。”。正統年間，出任大理府知府，王驥征麓川，饋運有勞，后推薦任雲南左參政，隨後十餘年整治有價，為民愛戴《明史》（卷159）：“英宗踐阼，既肆赦，復命讞在京重囚，多所原宥。從銓請，推之南京。秩滿，出為大理知府。王驥征麓川，饋運有勞。驥薦之。麓川平，擢雲南左參政，仍知府事。尋以驥言，還治司事。正統十二年，左布政使闕，軍民數萬人頌銓，參贊軍務侍郎侯琎等亦疏請，銓遂得擢。土官十余部，歲當貢馬輸差發銀及海貝岙巴，八府民歲當輸食鹽米鈔。至景泰初，皆積逋不能償。銓等為言除之。治行聞，賜誥旌異。景泰七年，九載滿，當入都，軍民乞留。命還任。”。天順四年（1460年），王翺舉薦進入戶部。后以右副都御史巡撫山東、河南。后負責都察院事務，卒於任上，謚恭靖《明史》（卷159）：“天順四年與梁楘等舉政績卓異。戶部初闕尚書，王翺欲擢銓。帝問李賢，賢曰：「聞其名，未見其人也。」及是來覲，帝命賢視之，還奏貌寢。乃以為右副都御史巡撫山東，尋兼撫河南。山東歲侵，請召還清軍御史。河南饑，請停徵課馬。皆許之。成化初，左都御史李秉督師遼東，召銓署院事。中官唐慎等從征荊、襄還，杖死淮安知事谷淵，自奏丐免。銓請罪之。乃付慎等司禮監，命法司罪其從人。未幾，卒官。謚恭靖。銓在雲南，治行為一時冠。比為巡撫，清靜不自表暴，吏民亦安之。”。

参考文献

Category:明朝給事中
Category:明朝都御史
Category:明朝大理府知府
Category:明朝雲南布政使司參政
Category:明朝山東巡撫
Category:邯鄲人